
R E P U B L I K A      H R V A T S K A


R J E Š E N J E



TRGOVAČKI SUD U BJELOVARU,  po  sucu Branki Pleskalt,  u predmetu  predsetčajne nagodbe  nad  dužnikom ANTONIO TRANS d.o.o. BJELOVAR, Velike Sredice 4, OIB: 19665782174,  dana  13. listopada 2015. godine


r i j e š i o     j e

Odbija se sklapanje predstečajne nagodbe po prijedlog dužnika Antonio Trans d.o.o. Bjelovar.


Obrazloženje

Dužnik Antionio Trans d.o.o. je ovome sudu dana 16. rujna 2013. godine podnio prijedlog radi zaključenja predstečajne nagodbe u kom navodi da je  pred Financijskom agencijom, Regionalni centar Zagreb,  nad njim proveden postupak predstečajne nagodbe u kom je donijeto Rješenje br. UP-1/110/07/13-01/3038 Ur. br. 04-06-13-3038-75 dana 1. srpnja 2013. godine, kojim je utvrđeno da su na ročištu za glasanje održanom dana 1. srpnja 2013. godine za Plan financijskom restruktuiranja dužnika Antonio Trans d.o.o. Bjelovar glasali vjerovnici čije tražbine prelaze 2/3 vrijednosti svih utvrđenih tražbina, te se Plan smatra prihvaćenim. Istim Rješenjem dužnik je upućen da u roku od 3 dana od dana izvršnosti tog Rješenja podnese Trgovačkom sudu prijedlog za sklapanje predstečajne nagodbe.

Kako je na temelju dostavljenih isprava sud utvrdio da su ispunjene pretpostavke za sklapanje predstečajne nagodbe zakazao je ročište radi sklapanja predstečajne nagodbe (čl. 66. st. 4. Zakona o financijskom restruktuiranju i predstečajnoj nagodbi, NN br. 108/12, 144/12, 81/13 i 112/13). 

Na ročište održano dana 15. srpnja 2015. godine dužnik nije pristupio niti je dao svoj pristanak na sklapanje predstečajne nagodbe. 

Obzirom na to sud je utvrdio da ne postoje uvjeti za donošenje rješenja o odobrenju sklapanja predstečajne nagodbe obzirom da dužnik na ročištu za sklapanje predstečajne nagodbe nije dao svoj pristanak na sklapanje iste, a što je jedan od uvjeta za donošenje rješenja o sklapanju predstečajne nagodbe (čl. 66. st. 11. Zakona o financijskom restruktuiranju i predstečajnoj nagodbi).  

Zbog navedenog riješeno je kao u izreci. 

Nakon pravomoćnosti ovog rješenja isto će sud dostaviti Nagodbenom vijeću koje će  postupiti u skladu s odredbom čl. 66. st. 2. Stečajnog o financijskom restruktuiranju i predstečajnoj nagodbi. 

Bjelovar,  13. listopada  2015.

					                   S U D A C

                                                                     BRANKA PLESKALT  



POUKA O PRAVNOM LIJEKU: protiv ovog rješenja pristoji pravo žalbe u roku 8 dana računajući od dana primitka pismenog otpravka na Visoki trgovački sud u Zagrebu, a putem ovog suda. Žalba se podnosi u 3 primjerka.



Rj.
Dna: z.z. predlagatelja
         Sc. pravomoćnost
Bjelovar, 13. 10. 2015.







